Hartutako immunitate-sistema

Hartutako immunitate-sistemaEuskalterm: [Immunologia Hiztegia] [2021] edo immunitate-sistema espezifikoa oso espezializatutako zelula eta prozesu sistemikoek osatzen dute, patogenoen mehatxuak ezabatzen edo saihesten dituztenak. Elementu arrotz edo antigeno bat ezagutzean nahiz elkartze batean hura ezabatzean datza, baita memoria immunitarioa sortzean eta antigenoekiko tolerantzian ere.

Lehen ornodunekin agertu zela uste da. Hartutako immunitate-sistema edo espezifikoa sortzetiko immunitate-sistemak aktibatzen du, ez espezifikoak; izan ere, antigenoek sortzetiko immunitate-sistema zeharkatu ondoren, immunitate-sistema adaptatiboa aktibatzeke geratuko da. Sortzetiko immunitate-sistema, aldiz, patogenoen aurkako defentsa-sistema nagusia da ia gainerako izaki bizidun guztietan.

Erantzun immune hartuak sistema immunitario egituratuari patogeno espezifikoak ezagutzeko eta gogoratzeko gaitasuna ematen dio, immunitatea sortuz, eta erantzun ahaltsuagoak eskainiz patogenoa berriz aurkitzen den bakoitzean. Immunitate adaptatiboa da, gorputzaren immunitate-sistema etorkizuneko mehatxuetarako prest egon dadin. Sistema oso moldagarria da hipermutazio somatikoari (mutazio somatiko azeleratuen prozesu bat) eta V(D)J birkonbinazioari (antigeno-hartzaileen gene-segmentuen birkonbinazio genetiko itzulezin bat) esker. Mekanismo horri esker, gene-kopuru txiki batek antigeno desberdinen hartzaile ugari sortzen ditu, eta, beraz, horiek bakarrik adierazten dira linfozito indibidual bakoitzean. Birkonbinazio genetikoak zelula bakoitzaren DNAn aldaketa itzulezina dakarrenez, zelula horren ondorengo guztiek hartzaileen espezifikotasun bera kodetzen duten geneak heredatuko dituzte, B memoria-linfozitoak eta T memoria-linfozitoak barne, horiek baitira immunitate espezifiko iraunkorraren gakoa.

Eskuratutako immunitate-sistema sortzetiko immunitate-sistemari estuki lotuta dago. Horien efektuak T linfozito (timoan sortuak) eta B linfozito (hezur-muinean sortuak) izeneko zelula espezializatuak dira, eta horien erantzuna espezifikoa da antigeno bakoitzarentzat. Sortzetiko immunitate-sistemako zelulek antigenoak prozesatzen dituzte eta linfozitoei aurkezten dizkiete nodulu linfatikoetan.

Hartutako erantzun immunearen mekanismo gehienak bigarren mailako organo linfatikoetan gertatzen dira.

 Erreferentziak 

 Kanpo estekak 

Kategoria:Immunitate-sistema